Daumanto žygis į Lietuvą (1266)

Daumanto žygis į Lietuvą – 1266 m. vasarą įvykęs Pskovo respublikos kunigaikščio Daumanto (Timofejaus) vadovaujamas Pskovo respublikos kariuomenės žygis į Šiaurės Lietuvą.

Karo žygis aprašytas Būtųjų laikų pasakojime ir Novgorodo I metraštyje. Nurodoma, kad Pskovo pajėgas sudarė 700 karių.Набег псковских войск на Литву, Военные конфликты, кампании и боевые действия русских войск 860–1914 гг., Runivers.ru – Россия в подлиннике. Šis dalinys Nalšioje, ant Dauguvos kranto birželio 18 d. susikovė su 270 karių dydžio lietuvių pajėgomis, kurioms vadovavo Nalšios ir Polocko kunigaikštis Gerdenis.Полное собрание русских летописей. Т. 3. p. 85, 314–315; Т. 4. Ч. 1. p. 235–236; Т. 5. Вып. 1. p. 13; Т. 5. Вып. 2. p. 83–84 Visuotinėje lietuvių enciklopedijoje nurodomi priešingi pajėgų dydžiai.

1265 m. iš Lietuvos į Pskovą pasitraukęs Daumantas siekė susigražinti savo padėtį, tačiau žygio metu pavyko tik nusiaubti Nalšios žemę. Visgi įsiveržusioms Pskovo pajėgoms birželio 18 d. įvykusiame mūšyje pavyko sumušti kelią pastojusį nedidelį lietuvių būrį. Pskovo pajėgos šios pergalės toliau neišnaudojo, apsiribojo plėšikavimu ir grįžo į Pskovą.

Naugardo pirmajame metraštyje rašoma, kad Daumantui nusiaubus Gerdenio valdas Nalšioje, pastarasis su kitu kunigaikščiu Gotartu persekiojo pskoviečius iki Dauguvos. Gerdenio, Liumbio ir kitų sąjungininkų kariauną Daumantas sumušęs besikeliančią per brastą. Išsigelbėjęs tik pats Gerdenis su nedidele kariauna. Liumbis, kaip ir kiti Gerdeniui talkinę kunigaikščiai, žuvo.Tomas Baranauskas, Algirdas Matulevičius. Gotartas. Visuotinė lietuvių enciklopedija, T. VII, 19 psl. Pastarajam teiginiui prieštarauja informacija, jog Gerdenis žuvo tik sekančiais, 1267 m.  

 Literatūra 

 Tomas Baranauskas, Algirdas Matulevičius. Gotartas. Visuotinė lietuvių enciklopedija, T. VII (Gorkai-Imermanas). – Vilnius: Mokslo ir enciklopedijų leidybos institutas, 2005. 19 psl.
 Карамзин, Николай Михайлович,  История государства Российского / сочинение Н. М. Карамзина. – Издание 5-е в 3-х книгах, заключающих в себе 12 томов, с полными примечаниями, украшенное портретом автора, гравированным на стали в Лондоне. – Санкт-Петербург : издание И. Эйнерлинга, 1842–1843., p. 62.
 Набег псковских войск на Литву, Военные конфликты, кампании и боевые действия русских войск 860–1914 гг., Runivers.ru – Россия в подлиннике.
 Пашуто В. Т., Образование Литовского государства, М.: АН СССР, 1959, p. 60.
 Полное собрание русских летописей. Т. 3. p. 85, 314–315; Т. 4. Ч. 1. p. 235–236; Т. 5. Вып. 1. p. 13; Т. 5. Вып. 2. p. 83–84.
 Соловьев, Сергей Михайлович (1820–1879)., История России с древнейших времен / соч. Сергея Соловьева. – Изд. 5-е. -Москва : В Унив. тип. (Катков и К°), 1874–1889. p. 145–146. p. 189.

 Išnašos 
Kategorija:Pskovo respublika
Kategorija:LDK mūšiai
Kategorija:Mūšiai Lietuvos teritorijoje

Kategorija:1266 metai